Mariah Carey luftet hunden iført rød minibikini
Etterpå la hun er bilde av seg selv på bildedelingstjenesten Instagram. Der la hun også ut et frekt bilde av seg selv i den samme røde bikinien med rød silkemorgenkåpe og røde pelstøfler - foran et gigantisk juletre.Mulig det hele var ment som en avledningsmanøver fra popstjernen som de siste dagene har blitt beskyldt for å ta i mot diktator-penger ved å opptre på et Angolsk veldedighetsarrangement. Men ifølge popdivaen selv er det hele en tradisjon. «Det er bare en tradisjon», skriver hun på Instagram søndag.Carey er på juleferie i Aspen i Colorado sammen med familien, og hun la også ut et bilde av seg selv og de to år gamle tvillinbarna sine i en dampende badestamp. Hennes ti år yngre ektemann Nick Cannon var ikke med på bildene. Mange forbinder Mariah Carey med jul, og låten «All I want for christmas is you» rundet akkurat 1 million solgte eksemplarer bare i Storbritannia, meldte BBC på fredag.
På juleferie i snøfylte Aspen syntes Mariah Carey (43) at det var en god idé å gå tur med hunden kun iført en bitteliten rød bikini.